open-index/open-wikipedia-markdown huggingface dataset:
Fedor Hodža

**Fedor Hodža** (* 14. november 1912, Budapešť, Maďarsko† 17. september 1968, New York, New York USA) bol slovenský právnik a politik, pred druhou svetovou vojnou člen Republikánskej strany poľnohospodárskeho a maloroľníckeho ľudu (agrárnej strany), po druhej svetovej vojne funkcionár Demokratickej strany, po roku 1948 príslušník česko-slovenského demokratického exilu. Bol synom Milana Hodžu.

Absolvoval Právnickú fakultu Karlovej univerzity v Prahe.
Do novembra 1938 pracoval na Ministerstve zahraničných vecí ČSR. Pred zánikom česko-slovenského štátu odišiel s otcom a rodinou do exilu do Francúzska, kde bol otcovi nápomocný pri zakladaní málo úspešnej politicko-odbojovej platformy „parížskej“ Slovenskej národnej rady. Po vojnovej porážke Francúzska Nemeckom odišiel do Spojeného kráľovstva, kde pôsobil ako pracovník česko-slovenskej exilovej londýnskej vlády. Od augusta 1944 bol členom londýnskej Štátnej rady. Po obnovení ČSR a obnovení Dočasného národného zhromaždenia bol jeho poslancom. 

Po februárovom komunistickom prevrate v roku 1948 bol v politickom exile a pôsobil ako funkcionár Rady slobodného Česko-Slovenska v USA.

V exile v USA a Kanade organizoval Demokratickú stranu a voľne spolupracoval s politikmi bývalej Republikánskej strany poľnohospodárskeho a maloroľníckeho ľudu (agrárnej strany). 

Rovnako ako jeho otec Milan Hodža bol stúpencom stredoeurópskeho federatívneho usporiadania a obdivovateľom medzivojnovej ČSR.

## Referencie


## Externé odkazy
* Fedor Hodža v Kdo byl kdo v našich dějinách ve 20. století
* Fedor Hodža v parlamentu

Kategória:Slovenskí právnici
Kategória:Slovenskí politici
Kategória:Česko-slovenskí politici
Kategória:Poslanci česko-slovenského Národného zhromaždenia
Kategória:Absolventi Právnickej fakulty Karlovej univerzity
Kategória:Osobnosti česko-slovenského protifašistického odboja
Kategória:Slovenskí emigranti a exulanti
Kategória:Nositelia Radu T. G. Masaryka
Exponent pravice

**Exponenti pravice** je dobový termín z obdobia okupácie česko-slovenského štátu na označenie aktívnych účastníkov, alebo aj nepohodlných súbežcov, tzv. demokratizačného procesu 1968 v ČSSR. 

## Hodnotenie
Milan Šútovec podáva nasledujúci výklad tohto pojmu:

Termín bol systematicky používaný v žargóne dokumentov a uznesení Komunistickej strany Česko-Slovenska/Slovenska a prejavov jej funkcionárov, aj v slovníku komunistickej propagandy a historiografie. Podľa želania tvorcov termínu mal mať hanlivý význam.

Význam termínu exponenti pravice mal byť hanlivý, v rôznych spoločenských vrstvách bol význam odlišný. Termín sa sporadicky vyskytoval už počas Pražskej jari vo vyjadreniach odporcov prebiehajúceho obrodného procesu, cieľavedome a s veľkou frekvenciou sa používal najmä po invázii vojsk Varšavskej zmluvy a v prvých fázach konsolidácie a normalizácie. Termín sa používal v kombinácii s termínom "pravicoví oportunisti" a slúžil ako kritérium politického hodnotenia pri kádrovej práci a ako nástroj politického prenasledovania a deptania politických odporcov. Termín zahrnoval široké spektrum názorových oponentov a politických odporcov KSČ/KSS od vyhranených antikomunistov, členov dobových politizujúcich združení ako Klub angažovaných nestraníkov cez reformne naladených členov komunistickej strany, aktívnych členov cirkví, kritických umelcov, vedcov, pedagógov a pod. V r. 1971 bola rozhodnutím ÚV KSČ zriadená Centrálna evidencia predstaviteľov a exponentov pravice. V ďalšom priebehu normalizácie boli exponenti pravice v r. 1974 - 1988 pod tajným policajným dohľadom ŠtB doma i v emigrácii. Osoba so spoločenským štatútom exponenta pravice mala spravidla dlhodobo vážne zamestnanecké či kariérne problémy, viacerí z exponentov získali časom aj štatút politického väzňa. malá časť pod nátlakom súhlasila s prácou agenta ŠtB. Demokratická revolúcia v r. 1989 väčšinu exponentov pravice rehabilitovala politicky a niektorých aj súdne.

## Osobnosti patriace na zoznam Exponentov pravice
* R. Battěk
* J. Dienstbier
* A. Dubček
* V. Havel
* Z. Jičínský
* M. Kusý
* L. Lis
* P. Pithart
* J. Šabata
* M. Šimečka a iní.

## Referencie


Kategória:Normalizácia
Kategória:Ústredný výbor Komunistickej strany Česko-Slovenska
Ambulatórium

**Ambulatórium** môže byť:

*ambulancia (pre dochádzajúcich pacientov)
*historicky: prevozná vojenská nemocnica, pozri pod vojenská nemocnica

## Zdroje
*ambulatórium. In: Veľký slovník cudzích slov 2000
*ambulancia. In: Slovník cudzích slov (akademický)
Ordinácia

**Ordinácia** alebo **ordinovanie** môže byť:
*lekárske vyšetrenie, ošetrenie a prípadne stanovenie liečebného postupu, pozri ordinácia (činnosť)
*lekárske nariadenie, stanovenie liečebného postupu, najmä predpísanie niečoho ako liek, pozri napr. lekársky predpis
*v katolíckej cirkvi: vysvätenie za diakona, kňaza či biskupa, pozri pod sviatosť kňazstva
*v protestantizme: uvedenie do duchovného úradu, pozri ordinácia (protestantizmus) 

**Ordinácia** môže byť aj:
*miestnosť, kde lekár vyšetruje pacientov, čiastočné synonymum: ambulancia, pozri ambulancia
*v botanike: radenie druhov či spoločenstiev podľa gradientov prostredia, pozri ordinácia (botanika)

## Zdroje
* ordinácia. In: 
* ordinácia. In. 
* ordinácia. In:
Ambulancia

**Ambulancia** je základný typ ambulantného zdravotníckeho zariadenia. Podrobnosti definície pozri nižšie.

Ambulancia, ktorá nemá podobu vozidla, sa mimo právnych predpisov označuje aj ako **ordinácia**, **ordinačná miestnosť** , hovorovo **ordinačka**, **ambulatórium** alebo (najčastejšie v súvislosti s poskytovaním prvej pomoci) **ošetrovňa**.

## Definícia
Vysvetlenie úvodnej definície: 
*Zdravotnícke zariadenie je definované ako prevádzkový útvar zriadený na poskytovanie zdravotnej starostlivosti a služieb súvisiacich s poskytovaním zdravotnej starostlivosti. 
*Ambulantné znamená nie ústavné ani lekárenské, inak povedané: poskytujúce zdravotnú starostlivosť osobe, ktorej zdravotný stav nevyžaduje nepretržité poskytovanie zdravotnej starostlivosti dlhšie ako 24 hodín. 
*Základným typom sa tu myslí ambulantné zdravotnícke zariadenie iné než zariadenie na poskytovanie jednodňovej zdravotnej starostlivosti, stacionár, poliklinika, agentúra domácej ošetrovateľskej starostlivosti, zariadenie spoločných vyšetrovacích a liečebných zložiek, mobilný hospic, tkanivové zariadenie, referenčné laboratórium či ambulancia dopravnej zdravotnej služby. 

Slovo ambulancia ako súčasť názvu obsahuje (od júna 2019) aj tzv. ambulancia dopravnej zdravotnej služby, ktorá je ale v príslušnom zákone uvedená ako typ ambulantného zdravotného zariadenia stojaci mimo pojmu ambulancia v pravom slova zmysle. Medzi ambulancie v pravom slova zmysle však patria záchranné sanitky a podobne - pozri nižšie.

Súbor rôznych ambulancií a zariadení spoločných vyšetrovacích a liečebných zložiek prevádzkovaných na jednom spoločnom mieste poskytovania zdravotnej starostlivosti sa volá poliklinika.

## Typy ambulancií
Predpisy rozlišujú tieto typy ambulancií:
*zariadenie určené na poskytovanie zdravotnej starostlivosti, ktorá nevyžaduje pobyt osoby na lôžku:
**všeobecná ambulancia - t.j. ambulancia určená na poskytovanie všeobecnej ambulantnej zdravotnej starostlivosti pre dospelých lekárom s profesijným titulom všeobecný lekár a na poskytovanie všeobecnej ambulantnej starostlivosti pre deti a dorast lekárom s profesijným titulom pediater
**špecializovaná ambulancia - t.j. ambulancia určená na poskytovanie špecializovanej ambulantnej zdravotnej starostlivosti v špecializačných odboroch a certifikovaných pracovných činnostiach vymenovaných vo vyhláške č. 84/2016 Z. z.; napríklad: zubná, gynekologická, psychiatrická, očná ambulancia atď.
**ambulancia ambulantnej pohotovostnej služby (do roku 2018: ambulancia lekárskej služby prvej pomoci)
**ambulancia zubnolekárskej pohotovostnej služby (do roku 2017: ambulancia lekárskej služby prvej pomoci)
* ambulancia záchrannej zdravotnej služby (t.j. "záchranné" sanitky a vrtuľníky)

## Povolenie
Ambulanciu  možno prevádzkovať len na základe povolenia; vydaného príslušným územným orgánom.  

## Referencie

Kategória:Medicína
Atestácia

**Atestácia** (lat.) môže byť medicínska kvalifikačná skúška lekára. Jej absolvovaním lekár získa osvedčenie odborného lekára špecialistu. Atestácia je aj preverenie odbornej spôsobilosti vedeckých pracovníkov, pedagogických a odborných zamestnancov skúškami.

## Atestácie v medicíne
Atestácia v medicíne zahŕňa špecializačné štúdium lekárov a je formou ich ďalšieho vzdelávania. Po jej získaní umožňuje výkon špecializovaných lekárskych pracovných činností. Špecializačné štúdium sa ukončuje záverečnou skúškou pred skúšobnou komisiou. Podrobnosti stanovuje výnos ministerstva zdravotníctva.

## Atestácie v školstve
Atestácia je štátne overenie profesijných kompetencií v školstve, pred atestačnou komisiou. Pedagogický alebo odborný zamestnanec o vykonanie atestácie žiada. Atestáciou sa získava kvalifikačný predpoklad na výkon príslušnej pracovnej činnosti a pre zaradenie do príslušného kariérového  platového stupňa. Podrobnosti stanovuje zákon.

## Referencie


Kategória:Vzdelávanie
Záchranka

**Záchranka** môže byť:
*záchranná služba
*sanitné vozidlo

## Zdroj
*záchranka. In: Krátky slovník slovenského jazyka
Rozglabský potok

**Rozglabský potok** je prirodzený vodný tok za Záhorí, v okrese Malacky, v chotári obce Pernek a na území VVP Záhorie (k.ú. Turecký vrch). Ide o tok VI. rádu s horským charakterom, o dĺžke 2,664 km a s plochou povodia 1,583 km². Pramení vo výške  a ústi do Perneckého potoka v nadmorskej výške 

## Prameň
Pramení na území VVP Záhorie, v dorastenom listnatom lese, na severozápadnom svahu vrchu Gašparová (), v Malých Karpatoch, v podcelku Pezinské Karpaty, v časti Kuchynská hornatina, v nadmorskej výške 

## Opis toku
Najskôr potok tečie západným smerom, tvorí vlnu smerujú na juh a ďalej tečie na západ. Následne sa veľkým oblúkom stáča na sever, podteká miestnu účelovú komunikáciu, opúšťa územie VVP a preteká vyrasteným listnatým lesom. Tečie v strmšej doline, preteká lokalitou *Rozglaby* a opäť podteká lesnú cestu. Stále pokračuje severným smerom, križuje sa s elektrickým vysokonapäťovým vedením a následne je dvakrát premostený, najprv lesnou, potom cestou II. triedy 503. Následne sa v nadmorskej výške  vlieva do Perneckého potoka, ako jeho ľavostranný prítok.

## Referencie

## Zdroje
* Základná mapa ZBGIS
*GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Záhorie
Kategória:Záhorie (vojenský obvod)
Kategória:Pernek
Kategória:Vodné toky v okrese Malacky
Sanita

**Sanita** môže byť:
*pomocná zdravotná skupina (nielen vojenská)
*pomocné zdravotníctvo; pomocná zdravotná služba
*vojenský zdravotný oddiel 
*hovorovo: sanitné vozidlo
*hovorovo: sanitný (inštalačný) materiál, sanitná keramika, zariaďovacie prvky pre umyvárne a WC a podobne, pozri napr. sanitný materiál

## Zdroje
*sanita. In: Veľký slovník cudzích slov 2000
*sanita. In: Slovník cudzích slov (akademický)
*sanita. In: Slovník spisovného jazyka českého https://ssjc.ujc.cas.cz/search.php?db=ssjc
Internacionálna pomoc

**Internacionálna pomoc** alebo **bratská internacionálna pomoc československému ľudu** bola fráza komunistickej straníckej propagandy. Je to eufemistické pomenovanie pre inváziu vojsk štátov Varšavskej zmluvy a následnú dlhodobú okupáciu Československa Sovietskou armádou.

Poučenie z krízového vývoja konštatuje, že Česko-Slovensko sa od januára 1968 nachádzalo v kríze a že vpád vojsk Varšavskej zmluvy bol "bratskou pomocou", "akt internacionálnej solidarity", ktorý údajne zabránil krviprelievaniu. 

## Referencie


Kategória:1968 v Česko-Slovensku
Kategória:21. august
Kategória:Normalizácia (ČSSR)
Záchranný automobil

**Záchranný automobil** alebo **záchranné auto** môže byť:
*automobil určený na zachraňovanie, pozri automobil a záchranná služba
*sanitné vozidlo 
*typ hasičského automobilu (slúži na zachraňovanie) , pozri záchranný automobil (hasiči)

## Zdroje
Sanitka

**Sanitka** môže byť:
*sanitné vozidlo
* česko-slovenský televízny seriál o záchrannej zdravotnej službe, pozri Sanitka (seriál) 

## Pozri aj
*Sanitka 2
Hrad (metafora)

**Hrad** v českej a slovenskej historiografickej, politologickej a publicistickej rétorike bolo metaforické pomenovanie mocenského centra. Táto metafora sa vzťahovala na rôzne obdobia československých dejín.

## Charakteristika
Hrad bol generátorom politických ideí neformálnej mocenskej frakcie alebo priamo prezidenta počas niektorých období existencie česko-slovenského štátu. Metafora Hrad bola odvodená od reálneho sídla hlavy československého štátu prezidenta republiky na Pražskom hrade. Za prvej Československej republiky metafora označovala vplyvnú časť československej politiky - hrad, hradné krídlo, hradná politika - sústredenej okolo T. G. Masaryka, E. Beneša, A. Švehlu, J. Malypetra, J. Šrámka a i. a podporovanej niektorými polictikými stranami, spolkami (Československá obec legionárska, Sokol) a vplyvnými intelektuálmi (K. Čapek, F. Peroutka). "Hrad" aktívne zasahoval do spoločenského diania republikánskych, liberálno-demokratických a sociálno - reformistických pozícií a v duchu Masarykových mravných a politických ideálov. Osobitnú "hradnú" politickú líniu, dištancovanú od politického straníctva v zmysle ideálov tzv. občianskej spoločnosti, udržiaval počas svojej prezidentúry V. Havel a okruh jeho politických priateľov. V českej politike osobitnú "hradnú líniu" razil aj prezidenti V. Klaus a M. Zeman. V slovenskej politickej rétorike sa označenie "Hrad" naďalej príležitostne používa, nemá však nijakú ideovú ani vecnú náplň a metaforicky označuje len úrad prezidenta SR.

## Referencie


Kategória:Metafory
Slovalco

náhľad|Slovalco
**Slovalco, a. s.** (v rokoch 1993-2001: **SLOVALCO akciová spoločnosť**) je veľký slovenský podnik, ktorý ročne vyrábala približne 160 000 ton hliníka a hliníkových výrobkov. Slovalco Vznikla z bývalého národného podniku Závody Slovenského národného povstania v Ladomerskej Vieske pri Žiari nad Hronom na katastrálnom území bývalej obce Horné Opatovce. Slovalco plánuje od októbra 2022 odstaviť výrobu hliníka.

## Dejiny
* december 1985 - schválenie inovačného projektu vládou ČSSR v Prahe
* marec 1986 - podpísaná zmluva o know-how so spoločnosťou Hydro Aluminium a začiatok výstavby
* 1987 - nový závod na výrobu uhlíka je dokončený
* 1989 - posledný rok financovania zo štátnych centralizovaných zdrojov
* 1992 - zastavenie výstavby (65% dokončeného projektu)
* apríl 1993 - rokovania s EBOR
* 7. júna 1993 - Založenie spoločnosti *Slovalco*
* júl 1994 - Slovalco podpísalo so EBRD zmluvu o štátnom záručnom úvere
* október 1994 - EBRD a Hydro Aluminium sa stali akcionármi
* jún - december 1995 - uvedených do prevádzky prvých 172 buniek
* 1996 - plná prevádzka elektrolýzy - vyrobených 112 000 ton
* august 2003 - do prevádzky bolo uvedených ďalších 54 redukčných buniek - v prevádzke 226 buniek
* jún 2004 - miliónta tona vyrobeného hliníka
* od októbra 2022 Slovalco odstaví na vopred nespresnený čas primárnu výrobu hliníka elektrolýzou oxidu hlinitého a pokračovať bude iba v menšej recyklácii hliníkových odpadov od jeho spracovateľov

## Vlastnícka štruktúra
Slovalco vlastní 44,7% Penta Investments prostredníctvom slovenskej spoločnosti ZSNP, zatiaľ čo zvyšných 55,3% je vo vlastníctve nórskej spoločnosti Hydro Aluminium, ktorá je súčasťou Norsk Hydro so sídlom v Oslo v Nórsku.

## Referencie


## Externé odkazy
* Domovská stránka

Kategória:Slovenské hutnícke spoločnosti
Kategória:Stavby v Žiari nad Hronom
Kategória:Ladomerská Vieska
Dominikánske sestry Zvestovania

**Dominikánske sestry Zvestovania Panny Márie** (v latinčine *Congregatio Incarnationis Dominicae Sororum Tertii Ordinis S. Dominici*) tvoria ženskú náboženskú skupinu pontifikálnych práv. Kongregáciu založil vo Vic (Katalánsko) 15. augusta 1856 dominikánsky náboženský rečník Francesc Coll i Guitart.

## Prítomnosť vo svete
Dnes je kongregácia prítomná v:
* Európa: Francúzsko, Španielsko, Taliansko
* Amerika: Argentína, Brazília, Čile, Kostarika, Guatemala, Mexiko, Nikaragua, Paraguaj, Peru, Salvádor, Uruguaj
* Afrika: Benin, Kamerun, Pobrežie Slonoviny, Rwanda
* Ázia: Filipíny, Vietnam

## Referencie

Kategória:Kresťanské organizácie
Kategória:Dominikánky
František Valábek

**František Valábek** (* 12. október 1907, Hody (dnes mestská časť Galanty)† 6. december 1980, Galanta) bol slovenský rímskokatolícky kňaz, salezián, riaditeľ Vysokej školy bohosloveckej, trpiteľ za vieru – disident.

## Životopis
Ľudovú školu vychodil vo svojom rodisku. Saleziánsky noviciát si vykonal vo Foglizze Canavese v Taliansku (1924 – 1925). Teológiu študoval v Ríme (Taliansko). Za kňaza bol vysvätený 7. októbra 1934 v Trnave. Pôsobil v Bratislave, Trnave, Svätom Benediku a vo Svätom Kríži nad Hronom, kde saleziáni v roku 1946 založili v Biskupskom kaštieli Vysokú školu bohosloveckú. František Sersen sa stal jej prvým riaditeľom (1946 – 1950).

Po násilnom zrušení Saleziánskej spoločnosti z noci z 13. na 14. apríla 1950 bol internovaný (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Pre náboženské presvedčenie bol v roku 1956 zatknutý a odsúdený na 6. rokov väzenia.  Svoj trest si odsedel vo väzniciach v Ilave, v Mírove, v Leopoldove a v Prahe na Pankráci. Po prepustení žil striedavo v Galante a v Bratislave.

## Literatúra
*KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 284 - 285.

## Externé odkazy
*Don František Valábek https://www.saleziani.sk/images/pdf/SLK_DonBoscoDnes_2007_06.pdf#page=12

Kategória:Slovenskí rímskokatolícki kňazi
Kategória:Osobnosti z Galanty
Kategória:Slovenskí saleziáni
Jezero (prírodná pamiatka)

**Jezero** je prírodná pamiatka ev. č. 2119 na severnom okraji obce Vacenovice v okrese Hodonín. Oblasť spravuje Agentúra ochrany prírody a krajiny ČR.

## Ochrana
Cieľom ochrany je zachovanie a ochrana botanicky, zoologicky, esteticky a krajinársky hodnotného komplexu vlhkých až mokrých lúk, plytkej vodnej nádrže a vŕbo-topoľového hája s bohatým bylinným podrastom. Z osobitne chránených druhov rastlín sa na území vyskytujú púpava močiarna *(Taraxacum cognatum)*, vstavačovec májový *(Dactylorhiza majalis)*, ostrica Davallova *(Carex davalliana)* a rad ďalších.

Vo vlhkomilnej vegetácii sa vyskytuje značné množstvo chránených živočíchov, najmä obojživelníkov, ako napr. hrabavka škvrnitá *(Pelobates fuscus)*, rosnička zelená *(Hyla arborea)*, skokan štíhly *(Rana dalmatina)*, skokan ostropyský *(Rana arvalis)*, ropucha zelená *(Bufotes viridis)* a z plazov užovka obojková *(Natrix natrix)*.

## Referencie


## Pozri aj
* Zoznam chránených území v okrese Hodonín

## Iné projekty

## Externé odkazy
* Plán starostlivosti o pamiatku na roky 2015 – 2024.

## Zdroj

Kategória:Chránené územia v okrese Hodonín
Kategória:Jazerá v Česku
Kategória:Vodstvo okresu Hodonín
Kategória:Povodie Dyje
Kategória:Vacenovice
Kategória:Prírodné pamiatky v Česku
Kotylé

náhľad|Korintské kotylé (skyfos), neskorý geometrický štýl, cca 750 – 720 pred Kr.náhľad|''Oficiálna bronzová nádoba na meranie objemu (polovica kotylé), cca 400 pred Kr., Múzeum Agory v Aténach''

**Kotylé** (*kotylé*) je typ starogréckej keramickej nádoby a jednotka objemu.
 
Kotylé (mn. č. *kotylai*) je čaša na pitie bez nôžky a s dvomi horizontálnymi uchami pri hornom okraji. Termín *kotylé* je starodávny, zdá sa však, že ho v starovekom Grécku používali aj pri iných nádobách na pitie. Kotylé je v novoveku mnohými znalcami považované za typ nádoby skyfos alebo za jeho alternatívny názov. Napr. britský archeológ John Beazley ho uvádza ako korintský skyfos typu A. Britský archeológ Brian Sparkes a americká archeologička Lucy Talcottová tiež považujú kotylé za skyfos korintského typu, ale identifikujú ho ako modifikáciu atického typu A (atický skyfos korintského typu totiž nevykazuje významnú zmenu tvaru od korintského kotylé len zmenu vo výzdobe). Aj Hazel Palmerová vo svojich štúdiach nepoužíva termín kotylé a nerozlišuje tieto typy skyfoi.
   
Kotylé korintského typu (skyfos typ A) sa začalo vyrábať na konci geometrického obdobia (neskorý geometrický štýl (760 – 700 pred Kr.).


Skyphos standard typ A.gif|*Atický skyfos typ A*
Corinthian skyphos.gif|*Korintský skyfos (kotylé)*

 
Kotylé bolo aj objemovou mierou (na trhoch sa olej a víno zvyčajne merali v kotylai - cca 0, 27 litra).
 
Hlavnými jednotkami objemu boli:
 
* *1,5 [[kyathos|kyathoi]] = 1 oxybafon*
* *3 kyathoi = hémikotylion*
* *6 kyathoi = (v Atike) 1 kotylé (čaša)*
* *6 kyathoi = (inde) 1 tryblion či hémina*

Tekuté miery naviac obsahovali:

* *6 kotylai = 1 hémichous*
* *12 kotylai = 1 [[chous]]*
* *12 choes = 1 metrétes* (čo je objem cca panathenajskej amfory)
  
Suché miery ďalej obsahovali:

* *4 kotylai = 1 choinix* (*v Aténach, jeden prídel obilia na osobu a deň*)
* *4 choinikes = 1 hémiekton*
* *8 choinikes = 1 hekteus či modios*
* *48 choinikes = 1 medimnos* 
 
## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Kategória:Jednotky objemu
Zlatá lopta 2019

**Zlatá lopta 2019** bola 64. ročníkom ceremónie Zlatej lopty, prezentovanej France Football, a vyhlasovala najlepšieho futbalistu na svete za rok 2019. Víťaz bol vyhlásený 2. decembra 2019 v Paríži.

## Užší výber mužov
Nominácia na ocenenie bola vyhlásená 6. novembra 2019. Lionel Messi vyhral túto cenu rekordný šiesty krát v kariére.

## Ženská Zlatá lopta
*Hlavný článok: [[Ženská Zlatá lopta]]*

Megan Rapinoe vyhrala Ženskú Zlatú loptu 2019 za najlepšiu futbalistku sveta.

## Kopa Trophy
*Hlavný článok: [[Kopa Trophy]]*

Matthijs de Ligt vyhral Kopa Trophy 2019 ako najlepší hráč na svete do 21 rokov.

## Yashin Trophy

Alisson vyhral inauguračnú Jašinovú trofej pre najlepšieho brankára na svete za rok 2019.

## Referencie

Kategória:Futbal v 2019
Kategória:Zlatá lopta
Tom Araya

**Tomás Enrique Araya Díaz** (* 6. jún 1961, Viña del Mar, Čile), známy ako **Tom Araya**, je americký spevák a basgitarista čilského pôvodu. Je známy pôsobením v americkej thrash metalovej skupine Slayer.

## Životopis
Jeho rodina sa do Spojených štátov presťahovala v roku 1966. V ôsmich rokoch sa začal učiť hrať na basgitaru; so svojim starším bratom, ktorý hral na gitaru, hrali skladby od skupín The Beatles a The Rolling Stones. V roku 1981 sa stretol s Kerrym Kingom, ktorý hľadal niekoho na miesto basgitaristu. Množstvo textov, ktoré Tom napísal obsahuje témy o sériových vrahoch.

## Zdroj

Kategória:Basgitaristi USA
Kategória:Heavymetaloví basgitaristi USA
Kategória:Speváci USA
Kategória:Heavymetaloví speváci USA
Kategória:Speváci-skladatelia USA
Kategória:Čilskí hudobníci
Kategória:Slayer
Rich Knox

**Richard** „**Rich**“ **Knox** (* 1984 alebo 1985, Charlottetown, Ostrov princa Eduarda, Kanada) je kanadský bubeník. Od roku 2013 je bubeníkom kanadského rockového tria Danko Jones a v minulosti bol bubeníkom skupín Dwayne Gretzky, The Smokes, Animal Parts, Flash Lightnin' a The Blind Prophets.

## Životopis
Narodil sa v Charlottetowne v provincii Ostrov princa Eduarda. Je synom Paula Knoxa a jeho starý otec, John Richard Knox, bol námorníkom Kanadského kráľovského námorníctva.

Knox začal profesionálne hrať na bicích ešte vo svojom rodisku, keď mu bolo 16. Tu tiež v roku 2001 absolvoval štúdium na Colonel Gray High School. V roku 2002 sa presťahoval do Montrealu a začal študovať Jazz Performance na Schulich School of Music, fakulte McGill University. Študoval v poručníctve Chrisa McCanna a hral v ich spoločnom zoskupení McGill Jazz Orchestra I.

Po absolvovaní univerzity s titulom BMus hral v skupine The Blind Prophets. Neskôr sa presťahoval do Toronta, kde žije dodnes. Tu hral, predtým ako sa v roku 2013 pridal ku skupine Danko Jones, ako sezónny hudobník od Kanady až po USA, v žánroch od folku po džez, pop a rock. Tiež hral aj s kanadskými džezovými hudobníkmi, vrátane Davida Restiva, Gordona Foota a Pata Labarberu.

## Hudobné vybavenie
Hrá na bicie Yamaha s 24" Bass Drumom, 16" Floor Tomom a činelami Giant Beat od značky Paiste.

## Diskografia
### Štúdiové albumy
* *Fire Music* (2015)
* *[[Wild Cat (Danko Jones)|Wild Cat]]* (2017)
* *[[A Rock Supreme]]* (2019)
**[[Power Trio (Danko Jones)|Power Trio]]* (2021)
**[[Electric Sounds]]* (2023)
**[[Leo Rising]]* (2025)

### DVD
* *Live At Wacken* (2016)

## Referencie

## Zdroje
* Biografia Richa Knoxa na paiste.com
* Biografia Richa Knoxa na europe.yamaha.com

Kategória:Danko Jones
Kategória:Kanadskí bubeníci
Sally Rooneyová

**Sally Rooneyová** (; * 20. február 1991, Castlebar, Írsko) je írska spisovateľka píšuca po anglicky. Debutovala románom *Conversations with Friends* (2017, dosl.: Rozhovory s priateľmi). Mitzi Angelová, editorka literatúry pre dospelých vo vydavateľstve Faber and Faber, ju kvôli dôvtipnému a ostrojazyčnému rozprávaniu označila za „Salingera pre snapchatovú generáciu“.

## Životopis
Absolvovala bakalárske štúdium angličtiny na Trinity College Dublin, kde tiež začala, no nedokončila magisterské štúdium politológie. Napokon získala magisterský titul z americkej literatúry. Úspešne sa angažovala vo vysokoškolskom debatnom spolku a v roku 2013 vyhrala prvé miesto v *Debatných majstrovstvách európskych univerzít* (*European Universities Debating Championships*). Predtým, než sa začala živiť spisovateľstvom, bola administratívnou pracovníčkou v reštaurácii.

Hoci svoj prvý rukopis románu, ktorý neskôr označila za „absolútny odpad“, zhotovila už vo veku 15 rokov, pravidelnej literárnej tvorbe sa začala venovať až v roku 2014. Svoj debut dokončila počas magisterského štúdia.

## Dielo
* 2017 – *Conversations with Friends* (v českom preklade ako „Rozhovory s přáteli“, nakladateľstvo Argo, 2019, preklad Radka Šmahelová)
* 2018 – *Normal People* (dosl. Normálni ľudia)

## Referencie

Kategória:Írski spisovatelia
Kategória:Absolventi Trinity College Dublin
Vojenské cvičiště Bzenec

**Vojenské cvičiště Bzenec** je územie chránené ako prírodná pamiatka. Nachádza sa na Južnej Morave pri ceste medzi mestami Bzenec a Strážnice. Rozkladá sa na bývalom vojenskom cvičisku, ktorého zásluhou nebolo územie pamiatky v predchádzajúcej dobe zalesnené a zostali tu odkryté viate piesky s roztrúseným porastom borovice.

## Ochrana
Cieľom ochrany je zachovanie komplexu pravidelne kosených vlhkých až mokrých lúk s mokraďovýmm biotopom a naň viazanou faunou a flórou. Lokalita je cenná najmä pre výskyt vzácnych a chránených druhov hmyzu a pavúkov. V rezervácii sú významné pieskomilné rastlinné spoločenstvá.

## Fauna
Hmyz sa tu vyskytuje podobný ako na prírodnej pamiatke viate piesky. Je to napr. modlivka zelená *(Mantis religiosa)*, pamodlivka dlhokrká *(Mantispa styriaca)*, očkáň kostravový *(Arethusana arethusa)*, očkáň medúnkový *(Hipparchia fagi)*, očkáň ovsíkový *(Minois dryas)* a listnatka palinová *(Narraga fasciolaria)*. Z pavúkov to je napr. teplomil piesočný *(Titanoeca psammophila)*.

Z plazov napr. jašterica zelená *(Lacerta viridis)* a užovka obojková *(Natrix natrix)*.

Z vtákov sa tu vyskytujú: skaliarik sivý *(Oenanthe oenanthe)*, pŕhľaviar čiernohlavý *(Saxicola torquata)*, dudok chochlatý *(Upupa epops)*, lelek lesný *(Caprimulgus europaeus)*, škovránik stromový *(Lullula arborea)* a strakoš obyčajný *(Lanius collurio)*.

## Referencie


## Externé odkazy
* Plán starostlivosti o pamiatku na roky 2015 - 2024
* Na stránke Výletník.cz

## Zdroj

Kategória:Chránené územia v okrese Hodonín
Kategória:Bzenec
Kategória:Prírodné pamiatky v Česku
Zuzana Števulová

**Zuzana Števulová** (* 24. júl 1983, Martin) je slovenská politička a právnička. V minulosti pôsobila ako ľudskoprávna aktivistka. Od 1. júna 2022 do 13. októbra 2023 bola riaditeľkou Centra právnej pomoci, príspevkovej organizácie Ministerstva spravodlivosti Slovenskej republiky. Od roku 2009 bola riaditeľkou občianskeho združenia Liga za ľudské práva. Vo voľbách do Národnej rady Slovenskej republiky v roku 2020 kandidovala za politické hnutie Progresívne Slovensko, bola gestorkou koalície PS/SPOLU pre spravodlivosť. Vo voľbách do Národnej rady Slovenskej republiky v roku 2023 kandidovala za politické hnutie Progresívne Slovensko, do NR SR bola zvolená s 8 538 hlasmi.  

## Život
Zuzana Števulová absolvovala v roku 2006 Právnickú fakultu Trnavskej univerzity v Trnave. Od roku 2005 pôsobila v Lige za ľudské práva, kde bola od roku 2009 riaditeľkou. Pod jej vedením získala Liga za ľudské práva cenu Veľvyslanectva Spojených štátov amerických Human Rights Defender of the Year (2013) a cenu Človeka v ohrození za obranu ľudských práv (2015). Angažovala sa v iniciatíve *Chceme veriť*, ktorá presadzovala zmeny v polícii, prokuratúre a v justícii počas protestov *Za slušné Slovensko*. Je členkou Výboru pre predchádzanie a elimináciu rasizmu, xenofóbie, antisemitizmu a ostatných foriem intolerancie a predsedníčkou Správnej rady Slovenského národného strediska pre ľudské práva. V minulosti pôsobila aj ako pedagogička na katedre medzinárodného a európskeho práva na Právnickej fakulte v Trnave, kde mala na starosti Kliniku azylového práva.

V roku 2015 upozornila na tvrdý zákrok policajtov v záchytnom tábore Medveďov. Vtedajší slovenský minister vnútra Róbert Kaliňák požiadal Úrad vysokého komisára OSN, aby svojho partnera Ligu za ľudské práva vymenil za inú organizáciu. V roku 2016 jej bolo ako prvej Slovenke udelené prestížne ocenenie International Women of Courage Award, ktoré získala za veľké osobné nasadenie pri obhajobe práv utečencov a migrantov.

## Referencie

## Iné projekty

Kategória:Slovenskí právnici
Kategória:Absolventi Právnickej fakulty Trnavskej univerzity v Trnave
Kategória:Osobnosti z Martina
Druhé Slnko (album)

***Druhé Slnko*** je štvrtý štúdiový album slovenskej skupiny Komajota z roku 2015.

## Zoznam skladieb

## Výroba albumu
* Martin Husovský – spev, klavír, synth, autor hudby
* Stanislav Čorej – bicie, perkusie
* Michal Kráľ – basová gitara
;Hostia
* Miroslav Szimrai – perkusie
* Ľuboslav Petruška – akustická gitara, elektrická gitara
* Michal Brandys – husle
* Martin Michelčík – violončelo
* Ľubomír Cvanciger – kontrabas
* Marek Majoroš – trúbka
* Tomáš Oravec – cimbal
* Aranžmány: Komajota a Martin Migaš („Do tla“, „Dve muchy“, „Most“)
;Produkcia
* Nahrávka: štúdio Umpax, Prešov
* Tracking, mixáž a mastering: Stanislav Čorej 
* Design a ilustrácie: Mária Čorejová mariacorejova.sk
* Technická podpora: Peter Janus
* Vydavateľstvo: Komajota s.r.o. 

## Referencie

Kategória:Albumy skupiny Komajota
Kategória:Hudobné albumy z 2015
Plémochoé

náhľad|Atické plémochoé (exaleiptron), 6. stor. pred Kr.
**Plémochoé** (*plémochoé*) je typ starogréckej nádoby.
 
Plémochoé (mn. č. *plémochoai*) je okrúhla nádoba na vysokej nôžke s pokrievkou. Používala sa na tekutiny (hlavne parfémované) v ženských spálňach. Na starogréckej keramike sú tieto nádoby zobrazené najmä v spojitosti so ženami, často v scénach so svadbami a pohrebmi. Nie je však úplne jasné, na ktorý konkrétny tvar (ak vôbec nejaký) sa termín plémochoé vzťahuje, v modernej literatúre sa totiž pri tejto forme nádoby môžu používať aj iné starogrécke názvy, ako napr. exaleiptron alebo kóthón (aj keď sa termín *exaleiptron* znalcami uprednostňuje pred termínom *plémochoé* či *kóthón*). Plémochoé (exaleiptrón) sa v starovekom Grécku vyrábalo (hlavne v Atike) od konca 7. do začiatku 4. stor. pred Kr.
 
V atickom meste Eleusina sa v mesiaci Boédromión konali tzv. Eleusínske mystériá  (od 16. do 25., Veľké Eleusínie), na ktorých sa praktizovali náboženské rituály a modlitby hlavne za účelom obnovovania plodnosti zeme a za úrodu (zakladali sa na mýte o gréckej bohyni poľnohospodárstva, plodnosti a úrody Demeter, ktorá pri hľadaní svojej stratenej dcéry Persefony prišla do Eleusíny). V posledný deň eleusínskych mystérií, ktorý sa nazýval *Plémochoai*, slávnosť vyvrcholila pred Telestérionom (pred „zasväcovacou sieňou“), kde kňaz okrem iného vykonal aj rituál vyliatia vody (víno bolo pri tejto slávnosti tabu) z dvoch veľkých plémochoai (zasvätenci jedno plémochoé umiestnili na východnú a druhé na západnú stranu Telestérionu)

## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Riff Cohenová

**Riff Cohenová** (; * 23. marec 1984, Tel Aviv-Jafo, Izrael) je izraelská speváčka skladateľka, hudobníčka a herečka, ktorá hudobne tvorí v hebrejčine, francúzštine a arabčine. Svoj špecifický hudobný žáner označuje ako prienik medzi strednovýchodným mestským rockom, severoafrickým folkom a raiom (t. j. alžírskou ľudovou hudbou, ktorá má pôvod v 20. rokoch 20. storočia)

## Životopis
Narodila sa a vyrastala v štvrti Ramat Aviv na severozápade Tel Avivu, v rodine otca tunisko-židovského a matky alžírsko-francúzsko-židovského pôvodu. Po absolvovaní stredoškolského štúdia nastúpila na štúdium muzikológie na Telavivskej univerzite a zároveň začala vystupovať ako speváčka v hudobnej skupine. Po tom, čo získala umelecké štipendium sa v roku 2008 presťahovala do Paríža.

Debutovala singlom „A Paris“ (2012), ktorý sa stal základom pre rovnomenný album vydaný v roku 2012. Ten obsahuje celkom 14 skladieb, z ktorých sú štyri naspievané v hebrejčine, jedna v núbijčine a zvyšok vo francúzštine. V septembri 2012 vystúpila ako predskonka na telavivskom koncerte skupiny Red Hot Chili Peppers, ktorý sa konal v rámci ich svetovej túr *I'm with You World Tour*. V októbri 2012 uzavrela kontrakt s hudobným vydavateľstvom AZ Records. V roku 2013 jej Telavivská asociácia skaldateľov, autorov a vydavateľov hudobných diel udelila cenu „nečakaný objav roka“. Hudobne sa podieľala sa na tvorbe albumu *Le Monde Möö* (2014) rockovej skupiny Moodoïd a v roku 2015 vydala svoj ďalší album pod názvom *A La Menthe*.

Okrem hudobnej tvorby sa príležitostne venuje filmovému herectvu. Vystúpila v krátkometrážnom izraelskom filme *Yeladim* (2008) režisérky Yuly Gidronovej a izraelskej celovečernej dráme *[[The Golden Pomegranate]]* (2010) režiséra Dana Turgemana. Vo vedľajšej úlohe sa predstavila tiež v koprodukčnej, francúzsko-kanadsko-izraelskej dráme *[[Une bouteille à la mer]]* (2011, dosl. Fľaša v gazskom mori) režiséra Thierryho Binistiho.

## Referencie

Kategória:Izraelskí hudobníci
Kóthón

**Kóthón** () môže byť:
 
* starogrécka nádoba, pozri Kóthón (nádoba)
* staroveký umelý prístav, pozri Kóthón (prístav)
Ján Chrenko

**Ján Chrenko** (* 16. február 1908, Otrhánky† 29. jún 1982, Pezinok) bol slovenský rímskokatolícky kňaz, salezián, trpiteľ za vieru – disident.

## Životopis
Ľudovú školu vychodil vo svojom rodisku. Gymnázium navštevoval na súkromnom Slovenskom gymnáziu v Taliansku v obci Perosa Argentina a v Šaštíne. Saleziánsky noviciát si vykonal v Radne v Slovinsku (19281929). Teológiu študoval v Ríme  (Taliansko), kde bol 19. decembra 1937 vysvätený aj za kňaza. Pôsobil v Bratislave a v Trnave.

Pre svoj aktívny náboženský postoj ho ŠtB zariadila do zoznamu „reakčných a neprevychovateľných“ rehoľníkov a v marci 1952 bol zatknutý a vo vykonštruovanom procese bol obvinený z toho, že ilegálne ukrýval ﬁnančné prostriedky pred zoštátnením a tie následne použil na nepriateľskú činnosť a na organizovanie ilegálnych útekov saleziánskych klerikov do zahraničia. Odsúdený bol na 14. rokov väzenia. Sedel vo väzeniach v Mírove, v Jáchymove   a vo Valdiciach. Odsedel si 10 rokov (v roku 1962 bol amnestovaný).  Zomrel v Charitnom domove pre kňazov v Pezinku. Pochovaný je v rodisku v Otrhánkach.

## Literatúra
*KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 246 - 247.

## Externé odkazy
*Don Ján Chrenko http://velkechlievany.fara.sk/?page_id=604 

Kategória:Slovenskí rímskokatolícki kňazi
Kategória:Osobnosti z Otrhánok
Kategória:Slovenskí saleziáni
Priame prenosy (album)

***Priame prenosy*** je piaty štúdiový album slovenskej skupiny Komajota z roku 2016. Skupina sa rozhodla album nahrávať takým spôsobom, že v štyroch slovenských štúdiách mali diváci možnosť v priamom prenose sledovať, ako hudobníci komponujú materiál pre tento album. Všetky prenosy potom boli zverejnené na portáli YouTube. Na albume Priame prenosy sa už pri nahrávaní so skupinou prvýkrát angažujú aj klávesák Ján Pastirčák a gitarista Juraj Kováč.

## O nahrávaní albumu
Členovia kapely sa pri tvorbe inšpirovali praktikami zo zahraničia. „Minulý rok v decembri som videl na YouTube live stream HatFilms, na ktorom sedeli chalani s nástrojmi v štúdiu a za šesť hodín urobili album. Textovo 'vynikajúci', ale inak úplne zlý. Oni sú takí vtipní. Nadchlo ma, že sa takéto niečo dá urobiť. Tak sme si v apríli sadli do štúdia a za jeden deň sme vymysleli a nahrali štyri veci. Chceli sme urobiť celý album, ale nezvládli sme to. Za sedemnásť hodín sa nám podarilo spraviť prvé štyri skladby aj so spevom, s textami a s mixážou,“ povedal o námete pre album Priame prenosy bubeník Komajoty Stanislav Čorej.

Sám spevák Martin Husovský bol pri tvorbe prekvapený, ako celý projekt úspešne dopadol. „Keď sme pred rokmi začínali spolu hrať, vznikali na skúškach milióny skladieb. Asi 60 pesničiek, ktoré sme postupne zverejnili alebo nechali v šuflíku. Nahrávanie nového albumu Priame prenosy bol ten istý pocit ako na začiatku. Vytvorili sme si takú bublinku, v ktorej nás nič nemohlo vyrušiť a bolo to čisto o tom, že poďme hrať. A fakt vznikli skladby, ktoré keď si teraz pustíme, tak sa sami čudujeme, že 'To čo je?!', ale hrozne sa tešíme, lebo každá je úplne iná,“ uzavrel spevák. Na albume pracovali traja producenti a piesne vznikli v štyroch štúdiách – Umpax v Prešove, LVGNC v Bratislave, Melody Studio v Žiline a Studio Klakson v Košiciach.

## Zoznam skladieb

## Výroba albumu
* Martin Husovský – klavír, synth, spev 1 – 10
* Stanislav Čorej – bicie, perkusie 1 – 10, spev 8
* Michal Kráľ – basa 1 – 10
;Hostia
* Veronika Husovská – spev 2
* Ľuboslav Petruška – gitara, dobro 2
* Juraj Kováč – gitara 1, 3 – 8
* Ján Pastirčák – synth 6,7,8
* Martin Michelčík – violončelo 1, 3 – 7
* Martin Jeriga – viola, husle
;Produkcia
* Nahrávanie: Umpax, Prešov; LVGNC, Bratislava, Melody Studio, Žilina; Studio Klakson, Košice 
* Tracking, mixáž a mastering: Stanislav Čorej (1, 2, 9, 10), Filip Orátor (3, 4), Marek Rakovický (5), Vladimír Gnepa (6, 7, 8)
* Vydavateľstvo: Komajota s.r.o. 

## Referencie

Kategória:Albumy skupiny Komajota
Kategória:Hudobné albumy z 2016
Býčko rúrkonosý

**Býčko rúrkonosý** () je ryba žijúca v morskej vode, v brakických aj sladkovodných biotopoch z čeľade býčkovité. Donedávna zaraďovali tento druh ako synonymum druhu *Proterorhinus marmoratus*. Na základe genetických prieskumov bolo odporučené oddeliť tieto dva druhy. *Proterorhinus marmoratus* obýva pobrežie Čierneho, Egejského a Azovského mora, kým *P. semilunaris* bol aj opísaný autorom (Heckel 1837) v prítokoch Egejského mora a v rieke Dunaj a dnes sa šíri v strednej a západnej Európe ale tiež aj v severnej Amerike.

## Referencie


## Iné projekty

Kategória:Ostriežotvaré
Kategória:Mihule a ryby na Slovensku
Kategória:Najmenej ohrozené druhy
Anton Mihálik (salezián)

**Anton Mihálik** (* 13. august 1907, Dolné Dubové† 19. marec 1982, Šaštín-Stráže) bol slovenský rímskokatolícky kňaz, salezián, trpiteľ za vieru – disident.

## Životopis
Ľudovú školu vychodil vo svojom rodisku. Gymnázium navštevoval na súkromnom Slovenskom gymnáziu v Taliansku v obci Perosa Argentina a v Šaštíne. Saleziánsky noviciát si vykonal v Radne v Slovinsku (19261927). Teológiu študoval v Ľubľane v Slovinsku  (19311936),  kde bol 5. júla 1936 vysvätený aj za kňaza. Pôsobil v Šaštíne  (19361950).

Po násilnom zrušení Saleziánskej spoločnosti z noci z 13. na 14. apríla 1950 bol internovaný do kláštora v Podolínci (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Pre svoj aktívny náboženský postoj ho ŠtB zariadila do zoznamu „reakčných a neprevychovateľných“ rehoľníkov a v marci 1952 ho zatkla. Vo vykonštruovanom procese bol obvinený z toho, že ilegálne ukrýval ﬁnančné prostriedky pred zoštátnením a tie následne použil na nepriateľskú činnosť a na organizovanie ilegálnych útekov saleziánskych klerikov do zahraničia. Odsúdený bol na 6. rokov väzenia. Väznený bol vo Valdiciach, Jičíne, Leopoldove a v Ilave. V roku 1956 bol amnestovaný. Po prepustení z väzenia žil vo svojom rodisku. V roku 1975 dostal štátny súhlas na kňazskú službu. Ako duchovný vypomáhal v Šaštíne, kde aj zomrel.

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 257 - 258.
* MIHÁLIK, Anton, SDB. In: 

Kategória:Slovenskí rímskokatolícki kňazi
Kategória:Osobnosti z Dolného Dubového
Kategória:Slovenskí saleziáni
Donkey Kong (postava)

**Donkey Kong** je fiktívna gorila vytvorená japonským videoherným dizajnérom a producentom Šigerum Mijamotom. Je hlavnou postavou rovnomennej série videohier a zároveň vedľajšou postavou v mnohých hrách spoločnosti Nintendo. Prvýkrát sa objavil ako antagonista arkádovej hry Donkey Kong z roku 1981.

## Opis postavy
náhľad|Logo iniciálov Donkey Konga, použité na jeho kravate ale aj ikona v mnohých hrách série
Donkey Kong je veľká, silná gorila s hnedou srsťou a ikonickou červenou kravatou nesúcou jeho iniciály. Donkey Kong je veľkým milovníkom banánov a v mnohých hrách musí zachrániť svoju horu banánov, ktorú mu z jeho chatrče v ostrovnej džungly niekto ukradne: najčastejšie armáda krokodílov zvaných *Kremlings*. Na jeho dobrodružstvách ho často sprevádza mladá opička Diddy Kong.

## História
Mijamoto počas práce na hre chcel vymyslieť nejaké meno, ktoré by symbolizovalo hlúpu gorilu. Pri listovaní anglickým slovníkom narazil na slovo *donkey* (v preklade somár), ktorého sekundárnym významom je označenie niekoho hlúpeho. Mijamotovi sa to slovo zapáčilo natoľko, že sa rozhodol gorilu pomenovať „Donkey Kong“.

## Referencie

## Iné projekty

Kategória:Nintendo
Kategória:Postavy z videohier
Donkey Kong (videohra)

**Donkey Kong** je arkádová videohra z roku 1981 od spoločnosti Nintendo pre hracie automaty. Je to prvá hra v Donkey Kong sérii a zároveň prvá hra, v ktorej sa objavil Donkey Kong a zároveň i Mario, maskot Nintenda.

Po vydaní postupne vznikali porty hry pre iné platformy, aj na moderné konzoly Nintenda prostredníctvom Virtual Console služby.

## Dej
Veľká gorila Donkey Kong uniesla Paulinu, priateľku Maria (v pôvodnej verzii pomenovaný ako *Jumpman*), ktorý ju musí zachrániť.

## Gameplay
Cieľom hry je získať čo najvyššie skóre. Hra je rozdelená na štyri úrovne: každá predstavuje konštrukciu z lešenia, na ktorej vrchole je Donkey Kong väzniaci Paulinu. Hráč ovláda Maria pohybom do strán a skákaním, pričom jeho cieľom je dostať sa na vrchol lešenia k Pauline a vyhýbať sa pri tom rôznym prekážkam (najmä sudom, ktoré po ňom sústavne hádže Donkey Kong). Každou prekonanou prekážkou a úrovňou sa hráčove skóre zvyšuje.

Hráč má počas celej hry 3 životy. Po každej prehre sa súčasná úroveň resetuje, po troch prehrách sa skončí celá hra. Po prekonaní poslednej, štvrtej úrovne (počas ktorej musí Mario zničiť 8 častí lešenia a tak zapríčiniť pád Donkey Konga na zem) sa úrovne začnú postupne recyklovať, avšak so zvyšujúcou sa obtiažnosťou.

## Vývoj
Vývoj hry trval 4 až 5 mesiacov, Mijamotovým cieľom vývoja bolo spraviť hru, ktorou by sa firme podarilo preraziť na americkom trhu.

## Referencie

Kategória:Nintendo
Kategória:Japonské videohry
Kategória:Hry pre DOS
Kategória:Hry pre ZX Spectrum
Atom Willard

**Adam David** „**Atom**“ **Willard** (* 15. august 1973, San Diego, Kalifornia, USA) je americký bubeník a bývalý člen skupín Rocket from the Crypt, The Offspring, Angels & Airwaves, Social Distortion, Danko Jones a ďalších. V súčasnosti je bubeníkom skupiny Against Me!.

## Kariéra
Svoju hudobnú kariéru začal v roku 1990, keď nastúpil do skupiny Rocket from the Crypt, kde hral až do roku 2000. Potom sa pripojil ku skupine The Special Goodness. V roku 2003 sa stal bubeníkom skupiny The Offspring a nahradil Rona Weltyho. V roku 2005 založil spolu s Tomom DeLongeom zo skupiny Blink 182, Davidom Kennedym zo skupiny Box Car Racer a Mattom Wachterom zo skupiny 30 Seconds To Mars skupinu Angels & Airwaves. V roku 2007 oznámil svoj odchod zo skupiny The Offspring so zameraním na hru v skupine Angels & Airwaves. V roku 2009 sa stal členom skupiny Social Distortion, kde hral do marca 2010. Vo februári 2011 vytvoril spolu s Mattom Skibom zo skupiny Alkaline Trio projekt theHELL. Ich debutové EP vyšlo v januári 2012. V októbri 2011 oznámil „priateľský“ odchod zo skupiny Angels & Airwaves. V rokoch 2011 až 2013 bol bubeníkom kanadskej hard rockovej skupiny Danko Jones. V roku 2013 hral so skupinou Against Me! počas turné v Austrálii a 31. júla 2013 oznámil, že sa stal bubeníkom skupiny.

## Diskografia

## Referencie

## Externé odkazy
*Angels & Airwaves official website
*Atom Willard na Discogs

## Zdroj

Kategória:Bubeníci USA
Kategória:Rockoví bubeníci USA
Kategória:Danko Jones
Kategória:The Offspring
Kategória:Osobnosti zo San Diega (Kalifornia)
Wiener Stadthalle

**Wiener Stadthalle** (slov. *Viedenská mestská hala*) je viacúčelová krytá aréna a kongresové centrum v 15. viedenskom obvode v Rakúsku.

Súčasťou komplexu je šesť hál, z ktorých každá môže byť použitá samostatne alebo v kombinácii (susedný bazén, dve telocvične, kryté klzisko, malá a veľká viacúčelová sála a sála s javiskom). Slúži ako miesto konania rôznych akcií, vrátane koncertov, výstav, veľtrhov, konferencií, prednášok, divadla, televíznych a športových podujatí.

## Budovy
náhľad|Mapa areálu Wiener Stadthalle
Komplex sa skladá zo 6 prepojovacích hál: A a B (telocvične postavené v roku 1957, ktoré je možné využiť aj pre konferencie alebo prednášky), C (krytý zimný štadión), D (vnútorná aréna, väčšinou určená na koncerty alebo šport), E (sála určená na menšie akcie) a F (aréna určená na intímnejšie koncerty).

### Haly A a B
Haly A a B boli dokončené v roku 1957 ako telocvičňa a športová hala. Hala A ma rozmery 18 x 36 metrov a je vysoká 7,6 metra, zatímco hala B má rozmery 30 x 60 metrov a je vysoká 11,8 metra. Obe haly môžu byť taktiež použité na konferencie alebo prednášky. V suteréne miestností haly A a v dolní části haly B sú umiestnené bowlingové dráhy a šatne.

### Hala C
Hala C bola dokončená v roku 1958, má klzisko veľké 30 x 60 x 7,3 metrov a je prevádzkovaná spoločnosťou Die EisStadthalle.

### Hala D
Bola dokončená v roku 1958, je hlavnou viacúčelovou halou a najväčšou rakúskou krytou arénou. Konštrukcia ma rozmery 98 x 110 metrov a výška chrbta má 26,6 metrov, pričom použiteľná podlahová plocha je 98,2 x 55,2 x 15,4 metra. V závislosti od udalosti má kapacitu až 16 152 ľudí. Miesto konania má špeciálne závesové systémy a prízemné stojany na severnej a južnej strane haly, ktoré môžu byť úplne uzatvorené, aby rozdelili chodbu na niekoľko častí. Pódium môže mať až 600 m² a je podporované dvomi VIP miestnosťami, šatňami a kanceláriami v zákulisí.

### Hala E
Malá viacúčelová hala dokončená v roku 1994 s kapacitou až 1 482 ľudí a s rozmermi 50 x 25 x 4,5 metrov. Využíva sa hlavne na výstavy, konvencie a spoločenské recepcie.

### Hala F
Je koncipovaná ako aréna. Hala F bola dokončena v roku 2006 a pri väčších divadelních posedeniach má až 2 036 návštevníkov. Ide o halu rozmerov 68,2 x 73,4 x 12,5 metrov. Hala má zabudované vybavenie určené na módnu prehliadku a audio a video systém. Hosťom je k dispozícii foyer s rozlohou 1300 m², prepojená reštaurácia s dvomi dalšími foyermi s rozlohou 400 m² a banketovou halou s rozlohou 300 m².
náhľad|Stadthallenbad (2015)

### Stadthallenbad
V roku 1974 bolo pristavené Stadthallenbad a tri verejné bazény. Kvôli majstrovstvám Európy v krátkom kurze v roku 2004 centrum pridalo dočasný bazén s rozlohou 1 025 m2.

## Koncerty
Hala D je často miestom koncertovania známych umelcov.
* Robbie Williams
* Shakira
* Beyoncé
* Justin Timberlake
* Coldplay
* Depeche Mode
* Lady Gaga
* Katy Perry
* Bruno Mars
* Justin Bieber
* Rihanna
* The Prodigy
* Disturbed

## Zdroj

Kategória:Športové haly
Kategória:Stavby vo Viedni